stanford-oval/wikipedia huggingface dataset:
כדורגלן השנה בליגה האנגלית (התאחדות שחקני הכדורגל)
ראו גם

הכדורגלן הצעיר של השנה בליגה האנגלית
כדורגלן השנה בליגה האנגלית (התאחדות עיתונאי הכדורגל)
| כדורגל באנגליה אנגליה |
| --- | --- | --- |
| ניהול | התאחדות הכדורגל האנגלית • קבוצות • אצטדיונים • רשימת תחרויות |  |
| תחרויות ליגה | פרמייר ליג • הפוטבול ליג (צ'מפיונשיפ • הראשונה • השנייה) • מערכת הליגות הלאומית (נשיונל ליג • ליג דרום • ליג צפון)  • הפרמייר ליג הצפונית • הליגה הדרומית • הליגה האיסטמיאנית • מבנה הליגות |  |
| תחרויות גביע | גביע ה-FA • גביע הפוטבול ליג • מגן הקהילה • פרס הפוטבול ליג • פרס ה-FA • גביע ליגת קונפרנס • אגרטל ה-FA • הגביע הבין-ליגתי של ה-FA |  |
| נבחרות | הנבחרת הלאומית • הנבחרת הצעירה • נבחרת הנשים |  |
| כדורגל נשים | הסופר ליג • הצ'מפיונשיפ לנשים (בעבר: פרמייר ליג הנשים) • גביע ה-FA לנשים • גביע הליגה לנשים • מגן הקהילה לנשים • גביע הליגה הלאומית לנשים |  |
| פרסים | היכל התהילה של הכדורגל האנגלי • שחקן העונה בפרמייר ליג • כדורגלן השנה (התאחדות שחקני הכדורגל) • כדורגלן השנה (התאחדות עיתונאי הכדורגל) • הכדורגלן הצעיר של השנה • כפפת הזהב בפרמייר ליג • מאמן העונה • שער העונה  • מאמן החודש • שחקן החודש • שער החודש • הצלת החודש |  |
כוכב קטן

| --- | --- |

 מבוסס על:  "Petit Malabar" מאת ג'ין דופרה ונלי בלומנטל
 סוגה:  ילדים
 בימוי:  פטריק וולב
 מדבבים:  ראו מדבבים
 מדבבים בעברית:  ראו מדבבים
 ארץ מקור:  צרפת צרפת
 שפות:  צרפתית (דובבה לנוספות, ביניהן עברית)
 מספר עונות:  2
 מספר פרקים:  52
 הפקה
 מפיק:  מתיו לייגואה
 מפיקים בפועל:  סנטין מוניוז
 חברת הפקה:  TCHAK Pictanovo
 הפצה:  MIAM !
 עורכים:  בורג'ס ר. "קאט. אלומה", טרן פנטום
 מוזיקה:  פרד פאלם
 אורך פרק:  4 דקות
 שידור
 רשת שידור:  France 5
 רשת שידור בישראל:  ערוץ הופ!
 תקופת שידור מקורית:  1 בספטמבר 2018 – הווה
 תקופת שידור בישראל:  2018
 קישורים חיצוניים
 דף התוכנית ב-IMDb
כוכב קטן (בצרפתית: Petit Malabar) היא סדרת הנפשה צרפתית לילדים המבוססת על סדרת ספרים באותו השם מאת ג'ין דופרה ונלי בלומנטל. הסדרה עלתה לשידור בערוץ France 5 ב-1 בספטמבר 2018, במהלך רצועת השידור "Zouzous". הסדרה חודשה לעונה שנייה, שעלתה לשידור לראשונה בערוץ RTS Un בשווייץ ב-17 באפריל 2022, ועלתה לשידור בצרפת ב-8 במאי של אותה השנה, במהלך רצועת השידור "Okoo".
בישראל, שודרה הסדרה בדיבוב לעברית בערוץ הופ! ברבעון הראשון של 2018, טרם שידור הסדרה בצרפת. הסדרה סיימה את שידוריה לאחר 13 פרקים, כאשר עונתה השנייה לא דובבה.
תקציר העלילה

כוכב קטן משוטט ביקום כאילו הוא גן השעשועים האישי שלו, והוא בעל יכולת לדבר אל כוכבי לכת כדי להבין מאין הם מגיעים וכיצד נוצר העולם. בכל פרק, כוכב קטן זוכה להתנסות בתפיסה טבעית או מדעית פשוטה אחת.
מדבבים

הדיבוב העברי בוים על ידי דן שצברג, והופק על ידי יעל אללוף ומיה שחר. הדיבוב נעשה באולפני וידאופילם אינטרנשיונל.
| דמות | מדבב/ת בצרפתית | מדבב/ת בעברית |
| --- | --- | --- |
| כוכב קטן | ביאטריס מוג'יי (עונה 1) | איתי סולומון |
| כוכב קטן | אווה כהן גאלו (עונה 2) | לא דובבה לעברית |
דמויות נוספות שהופיעו במהלך הסדרה דובבו על ידי דן שצברג, טליה ברקאי ואמנון וולף.
ירח דבש מטורף

| --- | --- |

כרזת הסרט ירח דבש מטורף בעברית
 בימוי:  שון לוי 
 הופק בידי:  רוברט סימונדס, לורן שולר דונר 
 תסריט:  סאם הארפר 
 עריכה:  סקוט היל דון זימרמן
 שחקנים ראשיים:  אשטון קוצ'ר בריטני מרפי
 מוזיקה:  כריסטוף בק 
 צילום:  ג'ונתן בראון 
 מדינה:  ארצות הברית 
 חברת הפקה:  פוקס המאה ה-20 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  10 בינואר 2003
 משך הקרנה:  91 דק' 
 שפת הסרט:  אנגלית איטלקית צרפתית גרמנית
 סוגה:  קומדיה רומנטית 
 תקציב:  18,000,000$
 הכנסות:  101,564,935$
 הכנסות באתר מוג'ו:   justmarried
 דף הסרט ב־IMDb
 
ירח דבש מטורף (Just Married) הוא סרט קומדיה רומנטית אמריקאי משנת 2003, את הסרט ביים הבמאי שון לוי, וכתב סאם הארפר. בסרט מככבים אשטון קוצ'ר ובריטני מרפי. בשבוע הפתיחה של הסרט, הוא היה הראשון בשוברי הקופות, והרוויח באותו שבוע 17 מיליון דולר. הוא שהה ברשימת עשרת הסרטים שוברי הקופות במשך ארבעה שבועות.
צוות השחקנים הראשי

אשטון קוצ'ר - טום ליזק
בריטני מרפי - שרה ליזק
כריסטיאן קיין - פיטר פרנסיס
דייוויד מוסקו - קייל
מונה מזור - לורן
דייוויד רסץ' - אדון מקנרני
ורוניקה קארטרייט - גברת מקנרני/פוסי
טד לוקינביל - ווילי מקנרני
דייוויד אגרנוב - פול מקנרני
טראן קילאם - דיקי מקרנרני
ריימונד ג. בארי - אדון ליזק
קבלת הסרט > ביקורות

הסרט קיבל ביקורות שליליות באופן גורף מאז צאתו, עם ציון של 19% ("Rotten") באתר Rotten Tomatoes. האתר Msn נתן לסרט שני כוכבים מתוך חמישה, ו־Metacritic נתן לסרט ציון 28 מתוך 100.
קבלת הסרט > הכנסות

הסרט הצליח מאוד בקופות. לסרט היה תקציב צנוע, 18 מיליון דולר, והוא הכניס $101,564,935.
ישראל באירוויזיון 1996

ישראל לא השתתפה בתחרות עצמה של אירוויזיון 1996 שהתקיימה בעיר אוסלו, בירת נורווגיה, כיוון שלא עברה את השלב המקדים לתחרות באותה שנה. השיר שנשלח לתחרות היה "שלום עולם" בביצועה של גלית בל.
לפני האירוויזיון > קדם אירוויזיון 1996

תחרות הקדם-אירוויזיון לשנת 1996 היא תחרות זמר לבחירת השיר שייצג את ישראל באירוויזיון 1996 שנערך באותה שנה באוסלו, בירת נורווגיה. התחרות נערכה ב-3 במרץ 1996 בירושלים בהנחיית טל מן ורון לוינטל.
באותו היום התרחש פיגוע התאבדות בקו 18 בירושלים. הפיגוע העיב על אווירת התחרות, ובמהלכה הועבר השידור לבית החולים שערי צדק לקבלת עדכונים.
12 שירים השתתפו בתחרות, ומתוכם נבחר השיר "שלום עולם" בביצוע גלית בל לייצג את ישראל באירוויזיון 1996. את השיר כתב אייל מדני והלחין דורון ויטנברג. לאורך הערב שובצו קטעים קומיים בכיכובם של איתי שגב, גיל ססובר, מיקי קם, צביקה הדר ובנות פסיה.
למרבה האכזבה, השיר הזוכה כלל לא הושמע לבסוף באירוויזיון, משום שבאותה שנה קבע איגוד השידור האירופי שלב ניפוי מוקדם, בשל ריבוי המדינות המתחרות, במסגרתו סיננה ועדה מיוחדת את שבעת השירים הכי פחות טובים לטעמה, ובהם היה השיר שנשלח מטעם ישראל.
לפני האירוויזיון > קדם אירוויזיון 1996 > השירים המשתתפים

| סדר | שם המבצע | שם השיר | כותב | מלחין | מקום | ניקוד סופי |
| --- | --- | --- | --- | --- | --- | --- |
| 01 | גלית בל | שלום עולם | אייל מדני | דורון ויטנברג | 1 | 70 |
| 02 | אורית שרעבי | על חומותייך | שלמה פרי | שלמה פרי | 12 | 8 |
| 03 | אלון ז'אן ויזהר כהן | אלפיים | אהוד מנור | יזהר כהן | 10 | 16 |
| 04 | נביא שלום | אם תאמינו | ניסן פרידמן | עמוס ברזל | 5 | 38 |
| 05 | אילנה אביטל | לס מואה טמה | יואב גינאי | אילנה אביטל | 7 | 30 |
| 06 | דורון מזר | את אהבתי | דודו ברק | דורון מזר וגברי מזור | 2 | 56 |
| 07 | אוף שימחעס | אוי אוי אוי | ישי לפידות | ישי לפידות | 6 | 37 |
| 08 | דורון אורן | מאבד צורה | רון רוזנפלד | רון רוזנפלד | 11 | 11 |
| 09 | סמיר שוקרי ואיילת טסה | תנו יד | נורית בת-שחר צפריר | יוני רועה | 3 | 47 |
| 10 | יוג'י גבאי וכנסיית הרייטינג | תרימו ת'רייטינג | נורית בת-שחר צפריר | יוג'י גבאי | 8 | 27 |
| 11 | קטי אלחי | אמא אמא אם | דודו ברק | יוני רועה | 9 | 19 |
| 12 | תמיר צעידי | איזה מין עולם | סיגל לביא | נוח ג'ינו | 3 | 47 |
לפני האירוויזיון > קדם אירוויזיון 1996 > שלב הניקוד

ניקוד השירים התבצע על ידי 7 ועדות שיפוט אזוריות ברחבי הארץ. כל ועדה העניקה לשירים נקודות על-פי המדרג הבא: 1, 2, 3, 4, 5, 6, 7, 8, 10 ו-12 נקודות.
| שם השיר | מעלות-תרשיחא | נצרת | גליל ים | באר שבע | חיפה | ירושלים | תל אביב | סה"כ |
| --- | --- | --- | --- | --- | --- | --- | --- | --- |
| שלום עולם | 12 | 8 | 6 | 10 | 10 | 12 | 12 | 70 |
| על חומותייך | 4 | - | - | 2 | - | 2 | - | 8 |
| אלפיים | 3 | 2 | 5 | 5 | 1 | - | - | 16 |
| אם תאמינו | - | 7 | 12 | 6 | 5 | 3 | 5 | 38 |
| לס מואה טמה | 5 | 3 | 4 | 3 | 7 | 1 | 7 | 30 |
| את אהבתי | 10 | 6 | 7 | 8 | 12 | 5 | 8 | 56 |
| אוי אוי אוי | 6 | - | 10 | 4 | 6 | 8 | 3 | 37 |
| מאבד צורה | - | 1 | 3 | - | 2 | 4 | 1 | 11 |
| תנו יד | 8 | 5 | 2 | 12 | 8 | 6 | 6 | 47 |
| תרימו ת'רייטינג | 1 | 10 | 1 | - | 3 | 10 | 2 | 27 |
| אמא אמא אם | 2 | 12 | - | 1 | - | - | 4 | 19 |
| איזה מין עולם | 7 | 4 | 8 | 7 | 4 | 7 | 10 | 47 |
לפני האירוויזיון > קדם אירוויזיון 1996 > שלב הניקוד > מגישי הניקוד

מעלות-תרשיחא - ערן איווניר
נצרת - עוזי מירון
גליל ים - שרון שחל
באר שבע - נועה לב
חיפה - יעל חן
ירושלים - חדווה פייגנבלט
תל אביב - סער בן יוסף
לפני האירוויזיון > קדם אירוויזיון 1996 > פרשת השיר "אגדה"

בדצמבר 1995 פורסם שדנה אינטרנשיונל (שהגיעה למקום השני בקדם אירוויזיון 1995 בשיר "לילה טוב אירופה") תשתתף בקדם אירוויזיון 1996, במקומו של הזמר רפי דהן. דהן היה אמור להשתתף בתחרות בשיר "מציאות", אך מאחר שהשיר הושמע ברדיו בניגוד לתקנון, השתתפותו נפסלה.
השיר שהייתה אמורה לשיר בתחרות היה "אגדה", שכתב יואב גינאי ללחן של יזהר אשדות. "אגדה" נכתב במקור בשם "Extazy" ויועד לעופר ניסים (מנהלה של דנה אינטרנשיונל) בתקופה שהיה זמר בלהקת "דרמה", אך בסופו של דבר לא נעשה בו שימוש והוא העביר אותו לדנה, וגינאי חיבר מילים עבריות ללחן של אשדות. השיר הוגש לתחרות לקראת תום מועד ההרשמה אך גם לא לפי התקנון, מאחר שניסים לא קיבל את אישורו של אשדות. כשאשדות גילה על כך הוא הביע התנגדות, והשניים נפגשו למצוא פתרון, אך ב-5 בינואר 1996 פורסם בידיעות אחרונות (בכתבה של יואב בירנברג) שדנה אינטרנשיונל החליטה להסיר את מועמדותה ולא תשתתף בתחרות. רשות השידור רצתה בכל זאת שהיא תשתתף בשיר אחר או בלחן חלופי למילים של גינאי, אך היא דחתה את ההצעה באומרה שהיא לא מרגישה שלמה עם השיר (בלחן של אשדות) ולא מתחברת אליו, ושהיא רוצה לפנות את הבמה לזמרים האלמונים שהשתתפו בתחרות. כמו כן, היא טענה שאנשי טלוויזיה לחצו עליה ועל ניסים להגיש את השיר.
בסופו של דבר ייצגה דנה אינטרנשיונל את ישראל באירוויזיון 1998 בשיר "דיווה" וזכתה במקום הראשון, ולאחר מכן באירוויזיון 2011 בשיר "Ding Dong". עם השנים דלפו לרשת סקיצות של השיר "אגדה" (עם מילים) ושל הגרסה המקורית "Extazy" (בלא מילים מלבד שם השיר בפזמון).
באירוויזיון > חצי גמר

בשנה זו הוחלט לערוך הצבעה מוקדמת של צוותי שיפוט מכל המדינות המשתתפות בתחרות האירוויזיון 1996 על סמך גרסאות מוקלטות של השירים, ולנפות מן התחרות את השירים שהגיעו לשבעת המקומות האחרונים, בשל הצורך להתמודד עם מספרן ההולך וגדל של המדינות שביקשו להשתתף בתחרות.
ניפוי שיר לאחר שנבחר בתחרות מקומית, תוך השקעת משאבים בארגונה, עורר אי-נחת בקרב רשתות השידור המשתתפות באירוויזיון, ולפיכך שונתה המדיניות בשנים שלאחר מכן. משנת 2004 הונהג חצי גמר ומשנת 2008 שני חצאי גמר.
ההצבעה התקיימה ב-20 במרץ 1996. בתום ההצבעה ישראל קיבלה 12 נקודות והגיעה למקום ה-28 מתוך 29 מדינות שרצו לקחת חלק בתחרות. ישראל הייתה בין שבעת המקומות האחרונים יחד עם דנמרק, גרמניה, הונגריה, מקדוניה רומניה ורוסיה ולכן לא השתתפה בתחרות הגמר של האירוויזיון לשנה זו והשיר לא הושמע לבסוף באירוויזיון.
באירוויזיון > חצי גמר > נקודות שהוענקו לישראל

| שופטים> ציון | שופטים> מדינות | שופטים> סך הכל |
| --- | --- | --- |
| 12 נקודות |  | 0 נקודות |
| 10 נקודות |  | 0 נקודות |
| 8 נקודות |  | 0 נקודות |
| 7 נקודות |  | 0 נקודות |
| 6 נקודות |  | 0 נקודות |
| 5 נקודות |  טורקיה | 5 נקודות |
| 4 נקודות |  מקדוניה הצפונית | 4 נקודות |
| 3 נקודות |  צרפת | 3 נקודות |
| 2 נקודות |  | 0 נקודות |
| נקודה אחת |  | 0 נקודות |
| סך הכל | 3 מדינות | 12 נקודות |
באירוויזיון > חצי גמר > נקודות שישראל העניקה

| שופטים> ציון | שופטים> מדינות |
| --- | --- |
12 נקודות:  הממלכה המאוחדת
10 נקודות:  אירלנד
8 נקודות:  שוודיה
7 נקודות:  איסלנד
6 נקודות:  בלגיה
5 נקודות:  פינלנד
4 נקודות:  טורקיה
3 נקודות:  גרמניה
2 נקודות:  יוון
נקודה אחת:  פורטוגל
סך הכל: 10 מדינות
באירוויזיון > גמר

בשנה זו מדינה שלא העפילה לגמר לא הייתה רשאית להעניק נקודות בשלב הגמר וזאת בשונה משיטת חצאי הגמר שהונהגה משנת 2004, שקבעה שגם מדינה שלא העפילה לגמר רשאית להעניק נקודות בשלב הגמר.
ראו גם

ישראל באירוויזיון
קדם-אירוויזיון
אירוויזיון 1996
הערות שוליים

↑  הפרשה לא עוררה הדים תקשורתיים בזמנו ונחשפה מחדש בדף ויקיה המוקדש לדנה אינטרנשיונל וכן בפוסט בפורום דנה אינטרנשיונל ב"תפוז אנשים".
↑  Details of the event
↑  Eurovision Song Contest : Entries to the Eurovision Semi-Final : ESC-History, www.esc-history.com
1 2 3  1996 preselection full voting results
לאראש

| --- | --- |
סמל לאראשסמל לאראש

 מדינה:  מרוקו מרוקו
 מחוז:  טנג'יר-תטואן-אל-חוקיימה
 אוכלוסייה:  ‏
  ‑ בעיר:  125,008 (2014)
 קואורדינטות:  35°11′00″N 6°09′00″W﻿ / ﻿35.183333333333°N 6.15°W﻿ / 35.183333333333; -6.15 
 אזור זמן:  WET
 http://www.laracheenelmundo.com
  מפת מיקום  מפה מפורטת   (למפת מרוקו מוגדלת) רבאט קזבלנקה אגאדיר טנג'יר מקנס מרקש פאס אוג'דה סלא האוקיינוס האטלנטי הים התיכון אלג'יריה סהרה המערביתלאראש(למפת מרוקו רגילה) רבאט קזבלנקה אגאדיר טנג'יר מקנס מרקש פאס אוג'דה סלא האוקיינוס האטלנטי הים התיכון אלג'יריה סהרה המערביתלאראש  he tabBackground:;tabBorder:#aaa;defaultTab:0;
לאראש (בערבית: العرائش, אל-עראאִש, בצרפתית: Larache) היא עיר נמל חשובה בצפון מרוקו, השוכנת ליד נהר לוקוס ומשמשת כעיר הבירה המחוזית של מחוז לאראש במחוז טנג'יר-תטואן-אל-חוקיימה. בשנת 2014 התגוררו בה כ-125,008 איש (לפי מרשם האוכלוסין של המחוזות במרוקו).
היסטוריה

בצפון העיר לאראש המודרנית שוכנות הריסות העיר לכש (ליקסוס) (אנ'), עיר שהוקמה כנראה על ידי שבט ברברי במאה ה-12 לפני הספירה ושגשגה בעת העתיקה. העיר הייתה תחת השפעתה של קרתגו כאשר הגיעו אליה מתיישבים פיניקים במאה ה-7 לפנה"ס. בהמשך היא נהפכה להיות חלק מהפרובינקיה הרומאית מאוריטניה. מספר כותבים יוונים עתיקים מציינים את ליקסוס כמקום משכנם של גני ההספרידות המיתולוגיים.
במשך תקופה ממושכת הייתה העיר בלתי מיושבת. ההתיישבות בה התחדשה משלב מסוים, אך בשנת 1471 האימפריה הפורטוגזית גירשה את התושבים המקומיים. בתקופת השושלת הסעדית הסולטאן מוחמד א-שייח החליט לבנות מחדש את העיר והקים לידה מבצר. בשנת 1610 ספרד כבשה את העיר, אך עשתה שימוש בנמל לצרכיה האימפריאליים מבלי לנהל את העיר עצמה. בשנת 1689 מולאי איסמעיל הטיל מצור על העיר והצליח להחזיר אותה לידיים מוסלמיות. בשנת 1765 צרפת שלחה משלחת צבאית בניסיון לכבוש את העיר, אך נכשלה. בעקבות מתקפות פיראטים מאזור ברבריה, העיר ספגה התקפות צבאיות מצד כוחות אירופאיים נוספים.
ב-1912 הפכה לאראש לחלק ממרוקו הספרדית עד עצמאות מרוקו ב-1956.
התהפוכות הצבאיות והמדיניות בתולדותיה של לאראש הותירו את השפעתן על המראה של העיר. יש בה מבנים בסגנון ספרדי וצרפתי ולצד זאת בסגנון מורי ואנדלוסי. הארכיטקטורה שניכרת בה ביותר היא הארכיטקטורה האנדלוסית.
הייתה קהילה יהודית במקום. עדיין קיימים בה חורבת אחד מבתי הכנסת ושני בתי קברות יהודיים.
כרמי תומפסון

| --- | --- |

 לידה:  4 בספטמבר 1870 מחוז וויין, ארצות הברית 
 פטירה:  22 ביוני 1942 (בגיל 71) מחוז קויאהוגה, ארצות הברית 
 מדינה:  ארצות הברית 
 השכלה:  מכללת מוריץ למשפט  אוניברסיטת המדינה של אוהיו 
 מפלגה:  המפלגה הרפובליקנית 
 חתימה:   
 
כרמי אלדרמן תומפסון (באנגלית: Carmi Alderman Thompson; ‏4 בספטמבר 1870 - 22 ביוני 1942) היה פוליטיקאי אמריקאי מהמפלגה הרפובליקנית, ששימש כיושב ראש בית המחוקקים של מדינת אוהיו וכמזכיר המדינה.
ביוגרפיה

תומפסון נולד בווירג'יניה המערבית. בילדותו עברה משפחתו לעיר איירונטון (Ironton) באוהיו. ב-1892 סיים את לימודיו באוניברסיטת מדינת אוהיו ועבד במשך שנתיים כמורה בבית ספר תיכון. לאחר מכן שב ללימודים באוניברסיטה וסיים תואר ראשון במשפטים. עבד כעורך דין באיירונטון. בשנים 1896-‏1903 שימש כפרקליט העירייה.
במהלך מלחמת ארצות הברית–ספרד ב-1898 לחם כמפקד פלוגת חיל רגלים. בשנים 1901–1906 היה מפקד רגימנט במשמר הלאומי של אוהיו.
ב-1903 נבחר לבית המחוקקים של אוהיו וכיהן בו מ-1904 עד 1906. ב-1906 נבחר לכהן כיושב ראש בית המחוקקים. באותה שנה מונה למזכיר מדינת אוהיו ושימש בתפקיד בשנים 1907–1911.
שימש במשך זמן קצר (1912-‏1913) בתפקיד בכיר במחלקת האוצר של ארצות הברית (Treasurer of the United States). לאחר מכן עסק בעסקים בתחומי עפרות הברזל והספנות. ב-1921 כיהן בוועדה המייעצת לוועידה על פירוק נשק שנערכה בוושינגטון די. סי. ב-1926 מינה אותו הנשיא קולידג' כנציב מיוחד לעריכת סקר אודות התנאים הפנימיים והכלכליים בפיליפינים.
התמודד בבחירות למשרת מושל אוהיו ב-1922, אך הפסיד ליריבו הדמוקרטי.
היה נשוי ואב לשניים.
תומפסון מת באוהיו בגיל 71.
כמוני

| --- | --- |
 פעילות:  רשת חברתית מקוונת
 תחום:  בריאות
 בעלות:  מכון גרטנר
 מייסדים:  פרופ' מרדכי שני
 תקופת הפעילות:  2010–הווה (כ־14 שנים)
 פרסים והוקרה:  אות סגן שר הבריאות לקידום זכויות במערכת הבריאות
 https://www.camoni.co.il/
 
כמוני היא רשת חברתית מקוונת בתחום הבריאות. מטרתה לחבר בין אנשים המתמודדים עם מחלות, בני משפחה, רופאים ומטפלים. האתר מספק מקום מפגש וירטואלי לחולים ומאפשר להם להתייעץ עם מומחים, לשתף מניסיונם, ולהתעדכן במידע מקצועי ובחדשות בתחום. אתר כמוני הוא רשת הבריאות החברתית הראשונה בשפה העברית.
האתר עלה באוגוסט 2009 והוא מופעל על ידי מכון גרטנר, מכון מחקר לאומי לחקר אפידמיולוגיה ומדיניות בריאות. האתר פועל כחברה לתועלת הציבור וכל השירותים בו ללא תשלום. יוזם הפרויקט הוא פרופ' מרדכי שני, לשעבר מנכ"ל משרד הבריאות, מנכ"ל בית החולים שיבא בתל השומר וחתן פרס ישראל לשנת 2009 על פעילותו בתחומי הבריאות והרווחה.
מאפייני האתר

באתר כמוני פועלות כארבעים קהילות המאגדות גולשים תחת מכנה משותף: מחלה או מצב בריאותי. בין הקהילות: סוכרת מסוג 2 ו-1, השמנה, מחלות לב, סרטן, טרשת נפוצה, אוסטיאופורוזיס, דיכאון וחרדה, נפגעי חוט השדרה, כאב, הפרעות קשב וריכוז, הפרעות אכילה, קרוהן וקוליטיס, ער"ן (עזרה ראשונה נפשית), שלפוחית רגיזה, גמילה מעישון, בעיות גדילה, סרטן השד ועוד. כל קהילה מנוהלת בידי רופאים ואנשי מקצוע בתחום, ואליהם מצטרפים "מובילי קהילה", חולים שצברו ידע וניסיון רב בהתמודדות עם המחלה. כל קהילה מורכבת מתכנים מקצועיים, לרבות מדריכים מפורטים לגבי המחלה, זכויות החולים, חדשות ומחקרים עדכניים, ותוכן גולשים, הכולל בלוגים אישיים, דפי שיחות, קבוצות דיון ותמיכה.
אותות ופרסים

ב-2018 זכתה "כמוני" באות סגן שר הבריאות לקידום זכויות במערכת הבריאות עבור פעילות יוצאת דופן לקידום, הנגשה ומימוש זכויות הנובעות ממצב רפואי.
הערות שוליים

↑  יואב אבן, ‏נא להכיר: ה"פייסבוק של החולים", באתר ‏מאקו‏, 1 באפריל 2010
↑  ד"ר יוסי בהגון, רשת בריאות: לקבל טיפול רפואי באינטרנט, באתר הארץ, 2 במרץ 2010
↑  הושקה "כמוני" - הרשת החברתית שנותנת לחולים להשמיע את דעתם, באתר TheMarker‏, 31 במרץ 2010
↑  מהיום: רשת חברתית בריאותית - כמוני, באתר nrg‏, 25 במרץ 2010
↑  אודות כמוני
↑  אות סגן שר הבריאות "מקדמי זכויות"
יחסי גרמניה–מקסיקו

| יחסי גרמניה–מקסיקו |
| --- | --- |
גרמניה: מקסיקו


גרמניה: מקסיקו
שטח (בקילומטר רבוע)
357,022: 1,964,375
אוכלוסייה
84,431,715: 131,133,866
תמ"ג (במיליוני דולרים)
4,456,081: 1,788,887
תמ"ג לנפש (בדולרים)
52,777: 13,642
משטר
רפובליקה פדרלית חוקתית: רפובליקה פדרלית

יחסי גרמניה–מקסיקו מתייחסים ליחסים הדיפלומטיים בין גרמניה למקסיקו. שתי המדינות חברות ב-G-20, הארגון לשיתוף פעולה ולפיתוח כלכלי והאו"ם.
היסטוריה > המאה ה-19

אנשי דת וטכנאים גרמנים הגיעו למקסיקו הקולוניאלית במהלך השלטון הספרדי במדינה. אחד המגעים הראשונים בין גרמניה למקסיקו היה דרך משלחתו של אלכסנדר פון הומבולדט שהגיע למקסיקו בשנת 1803, ונשאר שם שנה במיפוי הטופוגרפיה המקסיקנית ובחקר תרבותה וההיסטוריה שלה. היחסים הדיפלומטיים בין מקסיקו לגרמניה כוננו ב-23 בינואר 1879 לאחר איחוד גרמניה.
במהלך האימפריה המקסיקנית השנייה ושלטונו של מקסימיליאן הראשון, קיסר מקסיקו, הובאו גרמנים למקסיקו להתיישב במדינות דרום מקסיקו, בעיקר ביוקטן. בשנת 1890 שיתפו פעולה נשיא מקסיקו פורפיריו דיאס וקנצלר גרמניה אוטו פון ביסמרק כדי להביא 450 משפחות גרמניות למדינת צ'יאפס, שם התיישבו בעיירה סוקונסקו כדי לפתח את ענף החקלאות באזור. כמה מהגרים גרמנים היגרו לצפון מקסיקו בעיקר וסייעו בפיתוח כמה עיירות כמו נמל מסטלאן ותעשיית הבישול של מקסיקו.
היסטוריה > המאה ה-20

במהלך מלחמת העולם הראשונה (1914-1918) מקסיקו נותרה נייטרלית. במהלך תקופה זו, מקסיקו הייתה עסוקה באותה העת במהפכה המקסיקנית. בינואר 1917, סוכנים בריטים יירטו מברק שנשלח לשגריר גרמניה במקסיקו היינריך פון אקארדט על ידי ארתור צימרמן, מזכיר המדינה לענייני חוץ של הקיסרות הגרמנית. במברק הציעה גרמניה למקסיקו שאם ארצות הברית תצטרף למלחמה, מקסיקו תהיה צריכה להצטרף לצד מעצמות המרכז. בתמורה, אם מעצמות המרכז היו מנצחות, מקסיקו הייתה מקבלת בחזרה את שטחי טקסס, ניו מקסיקו ואריזונה שמקסיקו הפסידה במלחמת ארצות הברית–מקסיקו בשנת 1848. המברק, המכונה מברק צימרמן, יורט כאשר המברק הועבר לשגרירות הגרמנית בוושינגטון די. סי. על מנת להעבירו מחדש למקסיקו סיטי. מקסיקו דחתה בסופו של דבר את המברק והמשיכה להישאר נייטרלית במהלך המלחמה.
במהלך מלחמת האזרחים הספרדית, מקסיקו וגרמניה תמכו בצדדים מנוגדים של הסכסוך, כאשר מקסיקו תמכה ברפובליקנים ואילו גרמניה הנאצית תמכה בלאומנים. זה בעקיפין העמיד את מקסיקו וגרמניה זו מול זו, ובסופו של דבר הביא לאינטראקציה שלילית ברובה בין המדינות.
ב-22 במאי 1942 הכריזה מקסיקו מלחמה על גרמניה במלחמת העולם השנייה. ההחלטה למלחמה התקבלה על ידי נשיא מקסיקו מנואל אבילה קמאצ'ו לאחר שצוללות גרמניות השמידו שתי מכליות נפט מקסיקניות במפרץ מקסיקו; הס.ס. פוטררו דל יאנו וס.ס. פאחה דה אורו, שתיהן נשאו נפט גולמי לארצות הברית. מקסיקו הייתה אחת משתי מדינות אמריקה הלטינית היחידות שתרמו חיילים במהלך המלחמה (האומה השנייה היא ברזיל). יותר חיילים מקסיקנים נלחמו בפיליפינים מאשר באירופה. עם זאת זה לא הרתיע את גרמניה מלערוך במקסיקו ביקורים דיפלומטיים במהלך המלחמה. היחסים הדיפלומטיים בין שתי המדינות כוננו מחדש ב-16 באפריל 1952.
לאחר מלחמת העולם השנייה, מקסיקו קיימה יחסים דיפלומטיים עם הרפובליקה הפדרלית של גרמניה ועם הרפובליקה הדמוקרטית הגרמנית. במהלך תקופת זמן זו, מקסיקו שמרה על שגרירות בבון. לאחר איחוד גרמניה מחדש ב-1990, מקסיקו כוננה יחסים עם הרפובליקה הפדרלית של גרמניה, ובשנת 2000, מקסיקו העבירה את שגרירותה למקומה הנוכחי בברלין.
ביקורים רשמיים

ביקורי קנצלר ונשיא גרמניה למקסיקו
מזכ"ל מזרח גרמניה אריך הונקר (1981)
קנצלר מערב גרמניה וגרמניה המאוחדת הלמוט קוהל (1984, 1996)
הנשיא רומן הרצוג (1999)
קנצלר גרהרד שרדר (2002)
הנשיא יוהאנס ראו (2003)
הנשיא הורסט קלר (2004)
קנצלרית אנגלה מרקל (2008, 2012, 2017)
הנשיא כריסטיאן וולף (2011)
ביקורי נשיא מקסיקו בגרמניה
הנשיא אדולפו לופס מטאוס (1963)
הנשיא לואיס אצ'ווריה אלברס (1974)
הנשיא מיגל דה לה מדריד (1985)
הנשיא קרלוס סלינס (1991)
הנשיא ארנסטו סדייו (1997)
הנשיא ויסנטה פוקס (ינואר ואוקטובר 2001, 2003)
הנשיא פליפה קלדרון (ינואר ויוני 2007, 2010)
הנשיא אנריקה פניה נייטו (2016, 2017, 2018)
הסכמים דו צדדיים

שתי המדינות חתמו על מספר הסכמים דו-צדדיים כגון הסכם להגנת זכויות מחבר יצירות מוזיקליות (1954); הסכם הדדיות בסיוע משפטי (1956); הסכם תובלה אווירית (1967); הסכם לשיתוף פעולה מדעי וטכנולוגי (1974); הסכם לשיתוף פעולה תרבותי (1977); הסכם לקידום והגנה הדדית על השקעות (1998); הסכם להימנעות ממיסוי כפול והעלמת מיסים במס הכנסה ומס הון (2008) והסכם לשיתוף פעולה טכני (2012).
הגירה

קיימת במקסיקו קהילה ניכרת ממוצא גרמני המשגשגת מאוד, וביניהם פוליטיקאים, עיתונאים, אמנים ושחקנים מקסיקניים בולטים ממוצא גרמני. יש גם קהילה מנונית במקסיקו עם כמאה אלף חברים בצפון מקסיקו ממוצא גרמני בעיקר.
תובלה

ישנן טיסות ישירות בין שתי המדינות עם חברות התעופה הבאות: קונדור, יורווינגס ולופטהנזה.
יחסי מסחר

בשנת 1997 חתמה מקסיקו על הסכם סחר חופשי עם האיחוד האירופי (הכולל את גרמניה). בשנת 2018 הסתכם המסחר בין שתי המדינות בכ-24.8 מיליארד דולר. גרמניה היא שותפת הסחר הגדולה ביותר במקסיקו מבין מדינות האיחוד האירופי והחמישית בגודלה בעולם. במקביל, מקסיקו היא שותפת הסחר השנייה בגודלה של גרמניה באמריקה הלטינית (אחרי ברזיל) וה-30 ברמה הגלובלית. הייצוא העיקרי של גרמניה למקסיקו כולל: מכונות, מכוניות, מוצרים מבוססי כימיה, מוצרים פרמצבטיים וטכנולוגיה רפואית. הייצוא העיקרי של מקסיקו לגרמניה כולל: מכוניות וחלקי רכב, וכן מוצרים מתעשיית האלקטרוניקה.
יש יותר מ-1,300 חברות גרמניות שממוקמות במקסיקו עם הון כולל של 25 מיליארד דולר. מספר חברות בין לאומיות גרמניות משקיעות ופועלות במקסיקו כמו אאודי, באייר, BMW, דויטשה בנק, מרצדס-בנץ, סימנס ופולקסווגן (בין השאר). חברות רבות לאומיות מקסיקנית כגון סמקס, Grupo אלפא, מקסיכם ו-Nemak (בין היתר) פועלות בגרמניה.
יחסים דיפלומטיים

מקסיקו מחזיקה בגרמניה שגרירות בברלין ו-5 קונסוליות בברמן, דיסלדורף, פרנקפורט, המבורג והנובר. מאידך, גרמניה מחזיקה במקסיקו שגרירות במקסיקו סיטי ו-12 קונסוליות בקנקון, צ'יוואווה, גוודלחרה, לאון, מקסיקלי, מרידה, מונטריי, אואחאקה, פואבלה, טיחואנה, וראקרוס וסיוואטנחו.
כוכב פרהיסטורי (2002)

| --- | --- |
 סוגה:  מוקומנטרית
 מספר עונות:  2
 מספר פרקים:  12
 שידור
 רשת שידור:  ערוץ דיסקברי, NBC , Discovery Family
 תקופת שידור מקורית:  2001–2003
 קישורים חיצוניים
 דף התוכנית ב-IMDb
 
כוכב פרהיסטורי (באנגלית: Prehistoric Planet) היא תוכנית טלוויזיה מוקומנטרית אשר שודרה ברשתות ערוץ דיסקברי, NBC וערוץ Discovery Family במשך 2 עונות: עונה ראשונה בין 2001–2002 ועונה שנייה בין 2002–2003. תוכנית זו מבוססת על הסדרות המצליחות של ה-BBC על החיים הפרהיסטוריים: ללכת עם דינוזאורים וללכת עם חיות אשר שודרו בשנים 1999–2001.
התוכנית הותאמה לצפיית ילדים ועל כן קטעים רבים בה שונו או נמחקו וכן השתנו חלק מהצילומים והמוזיקה של הסדרות המקוריות. קריין העונה הראשונה של התוכנית הוא השחקן בן סטילר ושל העונה השנייה השחקן כריסטיאן סלייטר. בסוף העונה הראשונה שודר פרק מיוחד בו מדורגים עשרת היצורים המרשימים ביותר בתוכנית.
העונה הראשונה בסדרה הופצה גם בקלטות וב-DVD.
עונות > עונה 1

שחר הדינוזאורים: הפרק עוקב אחרי ראשוני הדינוזאורים, כמו הצלופיזיס ושאר היצורים הפרהיסטוריים של אריזונה לפני 220 מיליון שנה מהיום בתור הטריאס.
ענקי היורה: הפרק עוקב אחרי עדרי הדיפלודוקוסים של תור היורה בקולורדו לפני 152 מיליון שנה.
חופי היורה: הפרק עוקב אחרי צעירי אופתלמוזאורוסים החיים בשונית רדודה לצד טורפים כמו כרישים וליופלרודון ענקי באוקספורדשייר לפני 149 מיליון שנה בתור היורה.
מלכי השמיים: הפרק עוקב אחרי נדודיו של אורניתוכירוס זכר בברזיל המתחיל לנדוד בעת עונת הרבייה שלו בקרטיקון התחתון לפני 127 מיליון שנה.
הדינוזאורים של יער הקרח: הפרק עוקב אחרי עדר של לילינזאורים החיים באנטארקטיקה הקרה לפני 106 מיליון שנה בקרטיקון התחתון.
מותם של הדינוזאורים: הפרק עוקב אחרי נקבת טירנוזאורוס רקס גדולה עם צאצאיה ומציג את חיי הדינוזאורים האחרונים עד התרסקות המטאור הגדולה לפני 65 מיליון שנה בקרטיקון העליון של מונטנה.